CELEX: 32022R0526
Language: ro
Date: 2022-04-01 00:00:00
Title: Regulamentul de punere în aplicare (UE) 2022/526 al Comisiei din 1 aprilie 2022 de derogare de la Regulamentul de punere în aplicare (UE) 2017/39 pentru anul școlar 2021/2022 în ceea ce privește controalele la fața locului efectuate la sediile solicitanților de ajutor sau ale instituțiilor de învățământ în scopul programului pentru școli

4.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 105/5
               
            
         REGULAMENTUL DE PUNERE ÎN APLICARE (UE) 2022/526 AL COMISIEI
         din 1 aprilie 2022
         de derogare de la Regulamentul de punere în aplicare (UE) 2017/39 pentru anul școlar 2021/2022 în ceea ce privește controalele la fața locului efectuate la sediile solicitanților de ajutor sau ale instituțiilor de învățământ în scopul programului pentru școli
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 62 alineatul (2) primul paragraf literele (a), (b) și (c),
         întrucât:
         
                     (1)
                  
                  
                     Articolul 10 alineatul (3) din Regulamentul de punere în aplicare (UE) 2017/39 al Comisiei (2) stabilește procentajul minim al controalelor la fața locului care trebuie să fie efectuate la sediile solicitanților de ajutor pentru furnizarea și distribuția de produse și pentru măsurile educative însoțitoare din cadrul schemei menționate la articolul 23 din Regulamentul (UE) nr. 1308/2013 al Parlamentului European și al Consiliului (3) („programul pentru școli”). Articolul 10 alineatul (3) al patrulea paragraf din Regulamentul de punere în aplicare (UE) 2017/39 prevede că, în cazul în care solicitantul de ajutor nu este o instituție de învățământ, controlul la fața locului efectuat la sediul respectivului solicitant este completat de controale la fața locului la sediile a minimum două instituții de învățământ sau la sediile a cel puțin 1 % dintre instituțiile de învățământ înregistrate de solicitant în conformitate cu articolul 6 din Regulamentul delegat (UE) 2017/40 al Comisiei (4), luându-se în considerare valoarea cea mai mare.
                  
               
                     (2)
                  
                  
                     Ca urmare a măsurilor puse în aplicare pentru a face față pandemiei de COVID-19, în special închiderea instituțiilor de învățământ și restricțiile privind accesul vizitatorilor externi în sediile acestora, statele membre pot întâmpina dificultăți în ceea ce privește planificarea și efectuarea la timp a controalelor la fața locului la sediile solicitanților de ajutor sau ale instituțiilor de învățământ în anul școlar 2021/2022. Prin urmare, este necesar să se prevadă că, în cazul în care nu sunt în măsură să efectueze controalele la fața locului prevăzute la articolul 10 alineatul (3) din Regulamentul de punere în aplicare (UE) 2017/39, statele membre pot decide să efectueze astfel de controale la fața locului de la distanță, de exemplu prin videoconferințe.
                  
               
                     (3)
                  
                  
                     Articolul 10 alineatul (6) din Regulamentul de punere în aplicare (UE) 2017/39 stabilește normele și metodele de raportare a controalelor, precum și a rezultatelor lor. Pentru a asigura transparența, statele membre trebuie să justifice necesitatea derogării prevăzute în prezentul regulament și să furnizeze informații cu privire la utilizarea acesteia în raportul de control care trebuie întocmit pentru fiecare control la fața locului efectuat de la distanță.
                  
               
                     (4)
                  
                  
                     Așadar, este necesar să se acorde derogări de la anumite dispoziții din Regulamentul de punere în aplicare (UE) 2017/39 pentru anul școlar 2021/2022.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTUL REGULAMENT:
         
            Articolul 1
            
               (1)   Prin derogare de la articolul 10 alineatul (3) paragrafele al doilea-al cincilea din Regulamentul de punere în aplicare (UE) 2017/39, în cazul în care, ca urmare a măsurilor puse în aplicare pentru a face față pandemiei de COVID-19, statele membre nu sunt în măsură să efectueze controale la fața locului la sediile solicitanților de ajutor sau ale instituțiilor de învățământ pentru anul școlar 2021/2022, aceste controale pot fi efectuate de la distanță.
            
            
               (2)   Prin derogare de la articolul 10 alineatul (6) din Regulamentul de punere în aplicare (UE) 2017/39, în cazul în care controalele la fața locului sunt efectuate de la distanță în conformitate cu prezentul articol alineatul (1), autoritatea de control competentă trebuie să includă, de asemenea, o justificare a necesității unei astfel de derogări și să furnizeze informații cu privire la utilizarea acesteia în raportul de control.
            
         
         
            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 aprilie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 347, 20.12.2013, p. 549.
         
            (2)  Regulamentul de punere în aplicare (UE) 2017/39 al Comisiei din 3 noiembrie 2016 privind normele de aplicare a Regulamentului (UE) nr. 1308/2013 al Parlamentului European și al Consiliului în ceea ce privește ajutoarele din partea Uniunii pentru furnizarea de fructe și legume, de banane și de lapte în instituțiile de învățământ (JO L 5, 10.1.2017, p. 1).
         
            (3)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).
         
            (4)  Regulamentul delegat (UE) 2017/40 al Comisiei din 3 noiembrie 2016 de completare a Regulamentului (UE) nr. 1308/2013 al Parlamentului European și al Consiliului în ceea ce privește ajutoarele din partea Uniunii pentru furnizarea de fructe și legume, de banane și de lapte în instituțiile de învățământ și de modificare a Regulamentului delegat (UE) nr. 907/2014 al Comisiei (JO L 5, 10.1.2017, p. 11).